গাজীপুর, ১০ জুলাই (শীর্ষ নিউজ ডটকম): গাজীপুরের কোনাবাড়ি শিল্প এলাকার আমবাগ থেকে মো. মিলন (২৫) নামের এক যুবকের লাশ উদ্ধার করেছে পুলিশ। সে ওই এলাকার আইয়ুব আলির ছেলে। আজ রোববার সকালে তার লাশ উদ্ধার করা হয়।   জয়দেবপুর থানার কোনাবাড়ি ফাঁড়ির এসআই মোবারক হোসেন ও পারিবারিক সূ্u200cত্র জানায়, শনিবার সকালে মো. মিলন ওসমান আলীর বেকারিতে কাজ করতে যায়। প্রতিদিন রাতে বাড়ি ফিরলেও শনিবার সে বাড়ি ফিরেনি। আজ সকালে ওই বেকারির কিছু সামনে একটি লাশ পড়ে থাকতে দেখে স্থানীয়রা পুলিশে খবর দেয়। খবর পেয়ে পুলিশ লাশটি উদ্ধার করে থানায়  সিয়ে আসে। এরপর তার পরিবারের সদস্যরা লাশটি মিলনের বলে শনাক্ত করে। সে কোনাবাড়ি শিল্প এলাকার ওসমান আলীর বেকারিতে কাজ করত। তিনি আরো বলেন, মিলনের গলায় ফাঁস দিয়ে শ্বাসরোধ করে হত্যা করা হতে পারে।  (শীর্ষ নিউজ ডটকম/প্রতিনিধি/এইউ/আরআর/২২.১১ ঘ.)